### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Enhedslisten foreslår, at [adresse] opretter en kommunal jordfond, der har til formål at opkøbe arealer med sårbare grundvandsressourcer med henblik på at oprette grundvandsparker, der både beskytter vores drikkevand og samtidig styrker biodiversiteten.

Da der er fundet giftrester i flere drikkevandsboringer i [adresse], er det afgørende, at vi som kommune griber ind og handler på de ambitioner, vii har for rent drikkevand i [adresse]. Vi ønsker med forslaget at sikre, at borgerne i [adresse] har adgang til rent drikkevand både nu og i fremtiden.

Samtidig fordrer den aktuelle biodiversitetskrise, at vi giver dyre- og plantelivet de bedst mulige betingelser. Det vil også medvirke til at skabe rekreative områder i kommunen.